**Ghostory** je 2D indie logická adventúra od RigidCore Games, characteristická pixel-artovou grafikou a humorným príbehom. Hra začala ako študentský projekt na 
Masarykovej univerzite, ale po vyhratí kategórie najlepší študentský projekt na Game Access 2016 v Brne bola hra ohlásená ako samostatný titul. Po prekonaní Greenlightu na Steame bola hra vydaná 23. októbra 2017. Hra bola nominovaná v ankete Česká hra roku 2017 za najlepší príbeh.

Vývoj
-----

Hra začala ako študentský projekt na Fakulte informatiky Masarykovej univerzity v Brne štyrmi študentmi z Košíc. Vzhľadom na pozitívne odozvy, hra sa prihlásila do kategórie študentských projektov na konferencii Game Access 2016, ktorú vyhrala. Následne, vývojári sa rozhodli s hrou pokračovať ako plnohodnotný titul na platformu Steam, spúšťajúc Greenlight stránku 23. septembra 2016 na konferencii Intel Buzz Workshop Warszawa 2016. Po 11 dňoch hra Greenlightom prešla a vydanie bolo ohlásené na neskorý 2016, čo bolo presunuté na začiatok 2017. Ghostory Demo bolo vypustené 31. decembra 2016. Samotná hra nakoniec vyšla 23. októbra 2017.

Príbeh
------

V Ghostory sa hráč vžíva do role osamelého cestovateľa, ktorý sa stratil v lese. Napije sa z neznámeho jazera, ktoré mu dá supersilu – vie sa premeniť na ducha, lietať okolo, a premeniť sa naspäť. Ako však čoskoro zisťuje od stále vtipkujúcej babky žijúcej v okolí, spolu s tým je aj prekliaty – pomaly zomiera a potrebuje liek. Po rýchlom slede udalostí sa cestovateľ ocitne zapadnutý v jaskyni s jedným cieľom – dostať sa bezpečne von aj s jeho liekom, žltou hubou, ktorú nosí v batohu.. Priebehom hry sa hráč dozvedá viac o jaskyni, pochybným dôvodom, pre ktoré je v nej uväznený a uvažuje, čomu vlastne môže veriť.

Hrateľnosť
----------

*Ghostory* je 2D logická adventúra, skladajúca sa z mnohých krátkych levelov. V každom z nich je cieľom hráča doniesť *batoh* z jednej strany mapy na druhú. Aby to mohol spraviť, musí prepínať páky, hýbať platformami, zbierať kľúče a interagovať s ďalšími elementami. Základným ťahákom hry je ale prepínanie medzi dvoma formami. V *ľudskej forme* hráč môže interagovať s objektami a hlavne nosiť batoh. V *duchovnej forme* hráč môže lietať skrz steny a priestory, aby sa dostal kam len potrebuje, ale batoh so sebou zobrať nemôže. Hráč tak potrebuje striedať obe formy, aby riešil logické problémy a dostal batoh k východu.

Hra sa skladá z 3 prostredí a uvádza nové mechaniky postupne, ako hráč hrou progresuje. Celkovo sa hra sústredí na riešenie logických hádaniek oveľa viac ako na mechanickú zdatnosť hráča, v leveloch nie je časový limit a hráč nemôže v leveli umrieť.

Referencie
----------

1. ↑   *Report z Game Accessu 2016 od .* [online]. [Cit. 2017-03-11]. Dostupné online.
2. ↑   *Report z Game Accessu 2016 od czechgamer.com* [online]. [Cit. 2017-03-11]. Dostupné online.
3. ↑   *Ghostory na Games.cz.* [online].. Dostupné online.
4. ↑   *Greenlit* [online].. Dostupné online.
5. ↑   *Ghostory na Steame.* [online].. Dostupné online.
6. ↑   *ČESKÁ HRA ROKU* [online]. [Cit. 2021-05-25]. Dostupné online. (po česky)
7. ↑   *PV255 projekty 2015.* [online]. [Cit. 2017-03-11]. Dostupné online.
8. ↑   *Game Access 2016* [online].. Dostupné online.
9. ↑   *Ghostory Greenlight* [online].. Dostupné online.
10. ↑   *Intel Buzz Workshop Warszawa 2016* [online].. Dostupné online.
11. ↑   *The release might be posponed due to bureaucracy* [online].. Dostupné online.
12. ↑   *Ghostory oficiálne demo* [online]. [Cit. 2017-03-11]. Dostupné online.
13. ↑  RIGIDCORE GAMES. *Release date* [online]. 2017-09-27, [cit. 2017-10-23]. Dostupné online.
14. ↑   *The Ghostory plot* [online]. [Cit. 2017-03-11]. Dostupné online.
15. ↑   *Brněnská hra Ghostory prověří vaše reflexy, ale hlavně logické myšlení* [online]. [Cit. 2017-03-11]. Dostupné online.